CELEX: 62009TN0447
Language: lt
Date: 2009-11-06 00:00:00
Title: Byla T-447/09: 2009 m. lapkričio 6 d. pareikštas ieškinys byloje Centre national de la recherche scientifique prieš Komisiją

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/55
            
         2009 m. lapkričio 6 d. pareikštas ieškinys byloje Centre national de la recherche scientifique prieš Komisiją
   
   (Byla T-447/09)
   2010/C 24/98
   Proceso kalba: prancūzų
   
      Šalys
   
   
      Ieškovas: Centre national de la recherche scientifique (Paryžius, Prancūzija), atstovaujamas advokato N. Lenoir
   
      Atsakovė: Europos Bendrijų Komisija
   
      Ieškovo reikalavimai
   
   
               —
            
            
               Panaikinti 2009 m. rugpjūčio 28 d. Sprendimą, susijusį su turimos sumokėti sumos pagal sutartį FP7 239108 ICT — VAMDC/=PF= ir tariamo CNRS įsiskolinimo, kurį Bendrija reikalauja padengti pagal sutartį NEMAGENETAG, tarpuskaita.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu Centre national de la recherche scientifique (CNRS) prašo panaikinti tarpuskaitos aktą, numatytą 2009 m. rugpjūčio 28 d. Sprendime BUDG/C3 D(2009) 10.5 — 1232, kuriuo Komisija nusprendė išieškoti sumas, ieškovei sumokėtas pagal sutartį NEMAGENETAG, susijusią su Šeštąja bendrąja mokslinių tyrimų ir technologijų plėtros programa.
   Grįsdamas savo ieškinį ieškovas nurodo tris ieškinio pagrindus dėl:
   
               —
            
            
               teisės į gynybą pažeidimo, nes Komisija priėmė sprendimą neišnagrinėjusi atsakymų, kuriuos CNRS pateikė atsakydama į galutinę audito ataskaitą,
            
         
               —
            
            
               teisės klaidų ir akivaizdžių faktinių aplinkybių vertinimo klaidų, turinčių įtakos sprendimui, dėl kurių Komisija, pirma, atmetė tinkamas finansuoti išlaidas pakeisdama tinkamų finansuoti išlaidų vertinimo kriterijus, ir, antra, klaidingai atmetė visus dėl projekto patirtų išlaidų įrodymus,
            
         
               —
            
            
               Finansinio reglamento 73 straipsnio 1 dalies pažeidimo, nes, pirma, ginčijama suma negali būti laikoma „tolygia tikrai ir tiksliai nustatyta suma“ dėl jos atžvilgiu pareikštų rimtų prieštaravimų, antra, sumos, kurių atžvilgiu buvo atlikta tarpuskaita, negalėjo būti laikomos lygiavertėmis, nes viena buvo kolektyvinė, o kita asmeninė ir galiausiai išankstinio finansavimo sumos, mokėtinos pagal sutartį VAMDC, nebuvo reikalaujama priimant tarpuskaitos aktą.